rejauldu/bengali-wikipedia huggingface dataset:
মারগেরিতা হ্যাক (জন্ম: ১২ই জুন, ১৯২২-মৃত্যু: ২৯শে জুন, ২০১৩) একজন ইতালিয় জ্যোতিঃপদার্থবিজ্ঞানী এবং জনপ্রিয় বিজ্ঞান লেখিকা। ১৯৯৫ সালে তিনি একটি গ্রহাণু অবিস্কার করেন। তার সম্মানে গ্রহাণুটির নাম রাখা হয় গ্রহাণু ৮৫৫৮ হ্যাক।   জীবনী  তিনি ইতালি ফ্লোরেন্স শহরে জন্ম গ্রহণ করেন। তার পিতার নাম রবার্ট হ্যাক, একজন প্রোটেস্ট্যান্ট এবং তার মা একজন ক্যাথলিক ধর্মের। তার ইতালিয় থীঅসাফিকাল সোসাইটিতে যোগ দান করেন।Theosophy in ItalyMARGHERITA HACK.pdf , The look of astrophysics.  মারগেরিতা হ্যাক ফ্লোরেন্সের "গ্যালিলিও" হাই স্কুল থেকে পাস করে। পরে তিনি ১৯৪৫ সালে একটি গবেষণা নথি সেফাইড সহকারে স্নাতক ডিগ্রী লাভ করেন, যা আরচেত্রির মানমন্দির নামে ফ্লোরেন্সে তৈরি করা হয়েছে।  তার তারুণ্য জীবনে তিনি ছিলেন দীর্ঘ লাফানেরwww.vegfacile.info/vegan-famosi.htmlAstrophysics Hack, star of "Littoriali"of fascismCorriere della Sera,'I swore to the regime, I won the medal in athletics "Margherita HackMargherita Hack With the mind beyond the clouds বিজয়ী। ১৯৪৪ সালের ফেব্রুয়ারি মাসে তিনি "আলদো দে রোসাকে" বিয়ে করেন।Interview with Margherita Hack on marriage with Aldo De Rosa   তথ্যসূত্র    বহিঃসংযোগ   Biography and literature sources on erewhon.ticonuno.it   Official website of the EU. A.A.R. (Union of Rationalist Atheists and Agnostics), from which he drew for the drafting of part of this heading.   Biography on the site of the Italian Committee for the Investigation of Claims of the Paranormal (CICAP)   বিষয়শ্রেণী:১৯২২-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ইতালীয় জ্যোতির্বিজ্ঞানী বিষয়শ্রেণী:ইতালীয় বিজ্ঞান লেখিকা বিষয়শ্রেণী:নারী জ্যোতির্বিজ্ঞানী
কুসুমপুরা বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।   আয়তন  কুসুমপুরা ইউনিয়নের আয়তন ২,২০৫ একর (৮.৯২ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কুসুমপুরা ইউনিয়নের মোট জনসংখ্যা ৩০,৯০৮ জন। এর মধ্যে পুরুষ ১৫,২৫৯ জন এবং মহিলা ১৫,৬৪৯ জন। মোট পরিবার ৫,৭৩২টি।   অবস্থান ও সীমানা  পটিয়া উপজেলার পশ্চিমাংশে কুসুমপুরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় সাড়ে ৯ কিলোমিটার। এ ইউনিয়নের উত্তরে হাবিলাসদ্বীপ ইউনিয়ন ও কোলাগাঁও ইউনিয়ন, পশ্চিমে জিরি ইউনিয়ন, দক্ষিণে জিরি ইউনিয়ন ও কাশিয়াইশ ইউনিয়ন এবং  পূর্বে বড়লিয়া ইউনিয়ন ও জঙ্গলখাইন ইউনিয়ন অবস্থিত।   প্রশাসনিক কাঠামো  কুসুমপুরা ইউনিয়ন পটিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:  কুসুমপুরা  থানামহিরা  বিনানিহারা  গোরনখাইন  হরিণখাইন  মনসা  মেহেরআটি   শিক্ষা ব্যবস্থা  ২০১১ সালের আদমশুমারি অনুযায়ী কুসুমপুরা ইউনিয়নের সাক্ষরতার হার ৫৭.৩%। এ ইউনিয়নে ১টি স্কুল এন্ড কলেজ, ১টি আলিম মাদ্রাসা, ২টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  স্কুল এন্ড কলেজ  মনসা স্কুল এন্ড কলেজ  মাদ্রাসা  মনসা ইসলামিয়া আলিম মাদ্রাসা  মেহেরআটি নূর উদ্দীন শাহ (রহ.) দাখিল মাদ্রাসা  মাধ্যমিক বিদ্যালয়  কুসুমপুরা উচ্চ বিদ্যালয়  চিটাগাং আইডিয়াল উচ্চ বিদ্যালয়  প্রাথমিক বিদ্যালয়  উত্তর হরিণখাইন জনকল্যাণ সরকারি প্রাথমিক বিদ্যালয়  কুসুমপুরা সরকারি প্রাথমিক বিদ্যালয়  গোরনখাইন সুলতানিয়া সরকারি প্রাথমিক বিদ্যালয়  থানামহিরা সরকারি প্রাথমিক বিদ্যালয়  পশ্চিম কুসুমপুরা রহমানিয়া সরকারি প্রাথমিক বিদ্যালয়  পূর্ব মনসা আশরাফিয়া সরকারি প্রাথমিক বিদ্যালয়	  বিনিনিহারা সরকারি প্রাথমিক বিদ্যালয়  মনসা সরকারি প্রাথমিক বিদ্যালয়  মেহেরআটি সরকারি প্রাথমিক বিদ্যালয়  হরিণখাইন সরকারি প্রাথমিক বিদ্যালয়   যোগাযোগ ব্যবস্থা  কুসুমপুরা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  কুসুমপুরা ইউনিয়নে ৪৮টি মসজিদ, ১টি মন্দির ও ১টি বিহার রয়েছে।   খাল ও নদী  কুসুমপুরা ইউনিয়নের উপর দিয়ে প্রবাহিত হচ্ছে আরাকান খাল। এই খালের উপর নির্ভর করে এই উপজেলা সহ পুরো পটিয়া পৌরসভার কৃষি ব্যবস্থা। তাই এই খালকে পটিয়ার প্রাণ বলা হয়। আবার জনশ্রুতি আছে যে, এই খালের সংযোগ কর্ণফুলি থেকে হওয়ায় একে পটিয়ার দুঃখ বলা হয়ে থাকে।   হাট-বাজার  কুসুমপুরা ইউনিয়নের প্রধান হাট/বাজার শান্তিরহাট বাজার।   দর্শনীয় স্থান  কুসুমপুরা ইউনিয়নের দর্শনীয় স্থানগুলোর মধ্যে রয়েছে:  পেঠান সর্দার জামে মসজিদ  ছৈয়দ আহমদ চৌধুরীর পুরাতন বাড়ী  হযরত শাহসুফী চাঁন মিয়া (রহ.) মাজার   উল্লেখযোগ্য ব্যক্তি   আহমেদ হোসেন – বীর প্রতীক খেতাব প্রাপ্ত বীর মুক্তিযোদ্ধা।   জনপ্রতিনিধি   বর্তমান চেয়ারম্যান:জাকারিয়া ডালিম    চেয়ারম্যানগণের তালিকা ক্রম নংচেয়ারম্যানের নামসময়কাল০১ছৈয়দ আহমদ চৌধুরী১৯৭২-১৯৭৪০২ফরিদুল আলম চৌধুরী১৯৭৪-১৯৮৬০৩এজহারুল হক চৌধুরী১৯৮৬০৪আনু মিয়া১৯৮৬-১৯৮৯০৫নুরুল আমিন১৯৮৯০৬মোহাম্মদ আলমগীর চৌধুরী১৯৮৯-১৯৯২০৭রেজাউল করিম নেছার১৯৯২-২০১৫০৮মুহাম্মদ ইব্রাহীম বাচ্চু২০১৬-২০২১০৯ জাকারিয়া ডালিম২০২১-   আরও দেখুন   পটিয়া উপজেলা  পটিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:পটিয়া উপজেলার ইউনিয়ন
মহিলাদের আইএফএ শিল্ড হল ২০২৩ সালে প্রতিষ্ঠিত এবং ভারতীয় ফুটবল অ্যাসোসিয়েশন কর্তৃক পরিচালিত মহিলাদের ফুটবল কাপ টুর্নামেন্ট, যাতে পশ্চিমবঙ্গের মহিলা ফুটবল ক্লাবগুলি অংশগ্রহণ করে। ইস্টবেঙ্গল বর্তমান চ্যাম্পিয়ন।  ফরম্যাট ২০২৩ এই টুর্নামেন্টটির প্রথম আসরে ২৫ মে ২০২৩-এ ছয়টি দল উদ্বোধনী সংস্করণে অংশগ্রহণ করে। ম্যাচগুলো অনুষ্ঠিত হবে তেহট্টর তেহট্ট স্টেডিয়াম এবং নদীয়া জেলার কৃষ্ণনগর স্টেডিয়ামে। প্রথম ম্যাচে ইস্টবেঙ্গল ও নদীয়া জেলা ক্রীড়া সংস্থার মধ্যে খেলা হয়।  অংশগ্রহণকারী দল ইস্টবেঙ্গল শ্রীভূমি মহামেডান স্পোর্টিং চাঁদনি স্পোর্টিং ক্লাব  পশ্চিমবঙ্গ পুলিশ  নদীয়া জেলা ক্রীড়া সংস্থা  ফাইনালের তালিকা বছরবিজয়ী ফলাফল রানার্স-আপ মাঠতথ্যসূত্র ২০২৩ইস্টবেঙ্গল৫–০শ্রীভূমিতেহট্ট স্টেডিয়াম, নদীয়া  আরও দেখুন আইএফএ শিল্ড কলকাতা ফুটবল লিগ  তথ্যসূত্র  বিষয়শ্রেণী:ভারতের মহিলা ফুটবল লিগ বিষয়শ্রেণী:ভারতে ফুটবল কাপ প্রতিযোগিতা বিষয়শ্রেণী:পশ্চিমবঙ্গে ফুটবল বিষয়শ্রেণী:২০২৩-এ প্রতিষ্ঠিত ক্রীড়া লিগ বিষয়শ্রেণী:২০২৩-এ পশ্চিমবঙ্গে প্রতিষ্ঠিত
thumb|বড়দিনের জন্য প্রস্তুতি (২০১২)। বড়দিন বাংলাদেশ এবং পার্শ্ববর্তী পূর্ব ভারতের পশ্চিমবঙ্গ রাজ্যে পালিত একটি উৎসব।   ইতিহাস  ষোড়শ শতাব্দীতে পর্তুগিজ ব্যবসায়ী ও ধর্মপ্রচারগণ খ্রিস্টধর্ম বঙ্গে নিয়ে আসে। বর্তমানে বাংলাদেশের জনসংখ্যার ০.০৩ শতাংশ খ্রিস্টান।   উৎযাপন  বাংলাদেশের খ্রিস্টানরা বড়দিনে অপরকে উপহার দেয় এবং দেখাসাক্ষাত করে। বড়দিন বাংলাদেশের জাতীয় ছুটির দিন। বাচ্চারা বড়দের কাছ থেকে টাকা বা খেলনা উপহার পেয়ে থাকে। লোকেরা একে অপরকে "শুভ বড় দিন" বলে শুভেচ্ছা জানায়। গ্রামাঞ্চলে কলাগাছ এবং পাতা সাজানোর জন্য ব্যবহার করা হয়, তবে শহরে বড়দিনের বৃক্ষ, ব্যানার এবং বেলুন ব্যবহার করা হয়। হোটেলগুলিতে বিশেষ অনুষ্ঠানগুলি অনুষ্ঠিত হয় এবং বড়দিনের বিশেষ অনুষ্ঠানগুলি টিভিতে দেখানো হয়। ঐতিহ্যবাহী খাবারের মধ্যে রয়েছে বড়দিনের কেক, পিঠা এবং বিস্কুট। খ্রিস্টানরা গির্জা পরিদর্শন করে এবং বড়দিনের কেক তৈরি করে। গির্জা আলো এবং বড়দিনের বৃক্ষ দিয়ে সজ্জিত করা হয়। গির্জার গায়করা বড়দিনের গান পরিবেশন করে। বড়দিনের সকাল গির্জায় বড়দিনের ভোজকে প্রীতিভোজ বলা হয় এবং কীর্তন বলা হয়।  বাংলাদেশে অন্যান্য ধর্মাবলম্বীরাও ক্রমবর্ধমানভাবে বড়দিন উদ্‌যাপন করছে। বিশেষ করে শহরাঞ্চলে; থিম পার্ক, চিড়িয়াখানা এবং জাদুঘর পরিদর্শন, রেস্তোরাঁ এবং বাড়িতে ছোট বড়দিনের বাচ্চাদের পার্টি বা উপহার দেওয়া।   বড়দিন  বাংলাদেশে খ্রিস্টধর্ম   তথ্যসূত্র   বিষয়শ্রেণী:বড়দিন বিষয়শ্রেণী:বাংলাদেশের সরকারি ছুটির দিন
রত্নাকর বর্ণি ছিলেন ষোড়শ শতাব্দীর এক কন্নড় কবি ও লেখক।Narasimhacharya (1988), p. 23 তাঁকে অধুনা কর্ণাটক ভূখণ্ডে বিজয়নগর সাম্রাজ্যের রাজত্বকালে কন্নড় সাহিত্যে জনপ্রিয়তা লাভকারী স্থানীয় ‘ষট্পদী’ (ছয় চরণের কবিতা) ও ‘সাঙ্গত্য’ (বাদ্যযন্ত্র সহযোগে গেয় গীতিকবিতা) ছন্দের অন্যতম অগ্রণী কবি মনে করে হয়। রত্নাকর বর্ণির সর্বাপেক্ষা খ্যাতনামা কাহিনিটি হল ভরতেশ বৈভব বা ভরতেশ্বর চরিতে, যা জৈন রাজপুত্র ভরতের উপাখ্যান। জানা যায় যে, রত্নাকর বর্ণি ছিলেন সমস্যাদীর্ণ ও অশান্ত ব্যক্তিত্ব। কথিত আছে, এক অপেক্ষাকৃত কম মেধাবী কবি তাঁর চেয়ে উচ্চ মর্যাদায় আসীন হলে রত্নাকর বর্ণি জৈনধর্ম ত্যাগ করে বীরশৈবধর্ম গ্রহণ করেন। এই স্বল্প সময়ের মধ্যেই তিনি দ্বাদশ শতাব্দীর সমাজ সংস্কারক বসবের জীবনী বসবপুরাণ রচনা করেন। পরে তিনি পুনরায় জৈনধর্ম গ্রহণ করেন এবং ‘শতক’ ছন্দে (একশোটি কবিতার গুচ্ছ) ধ্রুপদি কাব্য রচনা করেন।Shiva Prakash (1997), p. 210.Nagaraj in Pollock (2003), p. 376 কন্নড় সাহিত্যে তাঁর অবদানকে দিকনির্দেশক জ্ঞান করা হয়।  তথ্যসূত্র  উল্লেখপঞ্জি  বিষয়শ্রেণী:কর্ণাটকের ইতিহাস বিষয়শ্রেণী:কন্নড় কবি বিষয়শ্রেণী:ভারতীয় কবি বিষয়শ্রেণী:১৬শ শতাব্দীর ভারতীয় কবি বিষয়শ্রেণী:তুলু ব্যক্তি বিষয়শ্রেণী:ভারতীয় পুরুষ কবি
সুমাইরা মালিক (; জন্ম ১৯ ডিসেম্বর ১৯৬৩) হচ্ছেন একজন পাকিস্তানি রাজনীতিবিদ যিনি ২০০২ থেকে অক্টোবর ২০১৩ পর্যন্ত পাকিস্তান জাতীয় সংসদ-এর সদস্য ছিলেন।  প্রারম্ভের জীবন ও শিক্ষা মালিক ১৯ ডিসেম্বর ১৯৬৩ সালে জন্মগ্রহণ করেন।  তিনি পাঞ্জাব বিশ্ববিদ্যালয় থেকে রাষ্ট্রবিজ্ঞানে মাস্টার্স অব আর্টস ডিগ্রী লাভ করেছেন।  রাজনৈতিক কর্মজীবন মালিক পাকিস্তানের সাধারন নির্বাচন, ২০০২-এ এনএ-৬৯ (খুশাব-১) আসন হতে জাতীয় জোটের প্রার্থী হয়ে পাকিস্তান জাতীয় সংসদ-এর সদস্য নির্বাচিত হন। তিনি ৭১,৯২৫ টি ভোট পান এবং বিপক্ষ দলীয় পাকিস্তান মুসলিম লিগ (কিউ) (পিএমএল-কিউ) এর প্রার্থী উমর আসলাম খানকে পরাজিত করেন। সেপ্টেম্বর ২০০৪-এ, তিনি প্রধানমন্ত্রী শওকত আজিজ এর ফেডারেল মন্ত্রিসভায় যোগদান করেন এবং পর্যটন মন্ত্রী হিসাবে নিযুক্ত হন।  তিনি পাকিস্তানের সাধারণ নির্বাচন, ২০০৮-এ পিএমএল-কিউ এর প্রার্থী হিসেবে নির্বাচনী এলাকা এনএ -৬৯ (খুশাব -১) হতে জাতীয় সংসদে পুনরায় নির্বাচিত হন। তিনি ৬১,০৭৬ ভোট পেয়ে স্বতন্ত্র প্রার্থী উমর আসলাম খানকে পরাজিত করেন।  পাকিস্তানের সাধারণ নির্বাচন, ২০১৩-এ তিনি পাকিস্তান মুসলিম লিগ (এন) এর প্রার্থী হিসেবে নির্বাচনী এলাকা এনএ -৬৯ (খুশাব -১) থেকে জাতীয় সংসদে পুনরায় নির্বাচিত হন। তিনি ১১৯,১৯৩ ভোট পেয়ে পাকিস্তান তেহরিক-ই-ইনসাফ দলের প্রার্থী উমর আসলাম খানকে পরাজিত করেন।  ২০১৩ সালের অক্টোবরে জাল ডিগ্রীর কারণে পাকিস্তানের সুপ্রিম কোর্ট জাতীয় সংসদে তাকে অযোগ্য ঘোষণা করে।  তিনি একবার নারী উন্নয়ন মন্ত্রী এবং যুব বিষয়ক প্রতিমন্ত্রী হিসেবে দায়িত্ব পালন করেন।  মে ২০১৮-এ, পাকিস্তানের সুপ্রীম কোর্ট খুশাব জেলা কাউন্সিলের চেয়ারম্যান হিসাবে মালিকের নির্বাচন বাতিল ও অযোগ্য ঘোষণা করে।  জুন ২০১৮-এ, সুপ্রিম কোর্ট তার জাল ডিগ্রি নিয়ে পূর্ব সিদ্ধান্ত বাতিল করে পাকিস্তানের সাধারণ নির্বাচন, ২০১৮-এ প্রতিযোগিতা করার অনুমতি দেয় তাকে।https://dunyanews.tv/en/Pakistan/443179-SC-permits-Sumaira-Malik-to-contest-elections-2018  তথ্যসূত্র  বিষয়শ্রেণী:পাকিস্তানি রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তান জাতীয় পরিষদের বহিষ্কৃত সদস্য বিষয়শ্রেণী:খুশাব জেলার ব্যক্তি বিষয়শ্রেণী:পাঞ্জাব বিশ্ববিদ্যালয়, লাহোরের প্রাক্তন শিক্ষার্থী বিষয়শ্রেণী:২১শ শতাব্দীর পাকিস্তানি নারী রাজনীতিবিদ
এএলএস টেস্ট একটি ইমুউনলজিকেল টেস্ট যা দ্বারা যক্ষ্মা, কলেরা, টাইফয়েড ইত্যাদি রোগ শনাক্ত করা হয়. সম্প্রতি, এই এএলএস টেস্ট বিজ্ঞানের মাতার নতুন দিগন্ত এনেছে ্যা দ্বারা খুব দ্রুত যক্ষ্মা রোগ শনাক্ত করা হচ্ছে। এই টেস্ট এর মূলনীতি হল, একটিভ যক্ষ্মার সময় রক্তে প্লাজমা বি সেল থেকে যক্ষ্মা জিবানুর জন্য নিদির্ষ্ট এন্টিবডি তৈরী হয় যা সুপ্ত যক্ষ্মার ক্ষেত্রে তৈরী হয়না।   পদ্ধতি  প্রথমে রক্ত থেকে ফাইকলের মাধ্যমে পিবিএমসই বা লিম্ফোসাইট আলাদা করে ২৪ ওয়েল এর কালছার প্লেটে ৪৮ ঘণ্টার জন্য লিম্ফোসাইট মিডিয়া দিয়ে কালচার করা হয় যা ৩৭সে তাপমাত্রায় ও ৫% CO2 এ রাখা হয়ে থাকে। তারপর, ৪৮ ঘণ্টা পরে কালচার সুপারন্যাটান্ট সংরহ করে BCG বা PPD এর বিপরীতে ELISA করা হয়। ELISA এর ফলাফল দেখেই বুঝা যায় যক্ষ্মা আছে নাকি নাই Raqib, R., J. Rahman, A. K. Kamaluddin, S. M. Kamal, F. A. Banu, S. Ahmed, Z. Rahim, P. K. Bardhan, J. Andersson, and D. A. Sack. 2003. Rapid diagnosis of active tuberculosis by detecting antibodies from lymphocyte secretions. J. Infect. Dis. 188:364–370।   যক্ষ্মা নির্নয়ে "এএলএস টেস্ট", ড. রূবহানা রাকিব এর একটি স্বত্তাধিকারী টেস্ট, http://www.supportforlife.org/media-centre/news/1986-icddrbs-first-patent-a-new-diagnostic-method-for-tuberculo;http://theindependentbd.com/weekly-independent/7817-dr-rubhana-raqib-and-her-new-diagnostic-method-for-tuberculosis.html; http://www.eprothomalo.com/index.php?opt=view&page=1&date=2010-08-01  যিনি icddr,b ICDDR,B তে সিনিওর সায়েনটিস্ট হিসেবে কর্মরত আছেন।.   যক্ষ্মা নির্নয়ে এএলএস টেস্ট এর সুবিধা    উচ্চ শনাক্তকারী ক্ষমতা >৯৩ %Rapid diagnosis of active tuberculosis by detecting antibodies from lymphocyte secretions R Raqib, J Rahman, AKM Kamaluddin, … - The Journal of …, 2003 - UChicago Press  পূর্বেই যক্ষ্মার ইঙ্গিত  শরীরের যেকোন জায়গায় যক্ষ্মা হউক না কেন, তা রক্ত থেকে শনাক্ত করা যায়, বিশেষ করে বাচ্চাদের ক্ষেত্রে এটি দারুন। কারণ বাচ্চার কফ দিতে পারেনা।   লিমিটেশন   এই পদ্ধতি প্রয়োগ করা যাবে না যদি Mantoux পরীক্ষা (যক্ষ্মাজীবাণু হইতে গৃহীত পদার্থ চামড়ার পরীক্ষা) গত ৩০ দিনের মধ্যে করা হয়েছে, কারণ এতে সঠিক রেজাল্ট আসবেনা। এই পরীক্ষাটি অন্যান্য পরীক্ষার থেকে পরিপূরক পরীক্ষা হিসাবে ব্যবহৃত হয়, যেমন, বুকের এক্সরে, ESR, CRP, সক্রিয় টিবির ইতিহাস, প্রচলিত এন্টিবায়োটিক চিকিত্ব্যর্থতার সঙ্গে যোগাযোগের ইতিহাস; বিরোধী টিবি থেরাপি যদি শুধুমাত্র ALS পরীক্ষা ইতিবাচক দেওয়া থাকে না   তথ্যসূত্র  https://web.archive.org/web/20131010173944/http://physionews24.com/2013/10/physiotherapy-for-prevention-of-back-pain-2/  বিষয়শ্রেণী:Biochemistry methods বিষয়শ্রেণী:জৈব রসায়ন
শরৎ কুমার রায় (১৮৭৬ -  ১২ এপ্রিল ১৯৪৬) ব্রিটিশ ভারতের রাজশাহী অঞ্চলের একজন প্রখ্যাত ব্যক্তিত্ব এবং বরেন্দ্র অঞ্চল সম্পর্কিত গবেষণার প্রাথমিক যুগের অন্যতম উদ্যোক্তা। তিনি দিঘাপতিয়ার রাজপরিবারের সদস্য ছিলেন। তিনি ছিলেন একজন বিখ্যাত পণ্ডিত এবং রাজা প্রমথনাথ রায়ের পুত্র। ইতিহাসবিদ রমাপ্রসাদ চন্দের সাথে তিনি বরেন্দ্র গবেষণা জাদুঘর প্রতিষ্ঠা করেন। এই গবেষণা জাদুঘরটি বাংলার গভর্নর লর্ড দুন্দাস ১৯১৯ সালের নভেম্বরে উদ্বোধন করেন।   জন্ম ও পারিবারিক পরিচিতি  কুমার শরৎ কুমার রায় ১৮৭৬ খ্রিটাব্দে নাটোর জেলার দিঘাপতিয়ার রাজপরিবারে জন্মগ্রহণ করেন। তার পিতার নাম প্রমথ নাথ রায় এবং মাতা দ্রবময়ী দেবী।   কর্মজীবন  তিনি বরেন্দ্র অনুসন্ধান সমিতি এবং বরেন্দ্র গবেষণা জাদুঘর স্থাপনে অগ্রণী ভূমিকা পালন করেন।   আরও দেখুন   বরেন্দ্র অনুসন্ধান সমিতি  বরেন্দ্র গবেষণা জাদুঘর  শরৎকুমার রায় (ভূতত্ববিদ)   তথ্যসূত্র    বহিঃসংযোগ   নাটোর জেলার কৃতি সন্তান - শরৎকুমার রায়  রায়, শরৎকুমার - বাংলাপিডিয়া  বিষয়শ্রেণী:১৮৭৬-এ জন্ম বিষয়শ্রেণী:১৯৪৬-এ মৃত্যু বিষয়শ্রেণী:নাটোর জেলার ব্যক্তি বিষয়শ্রেণী:রাজশাহী জেলার ব্যক্তি বিষয়শ্রেণী:পূর্ববঙ্গের ব্যক্তি
বক্তারনগর (ইংরেজি: Baktarnagar) ভারতের পশ্চিমবঙ্গ রাজ্যের পশ্চিম বর্ধমান জেলার রাণীগঞ্জ উন্নয়ন ব্লকের একটি শহরতলি। এটি আসানসোল মহকুমার অন্তর্গত।   জনসংখ্যার উপাত্ত  ভারতের ২০১১ সালের আদমশুমারি অনুসারে বক্তারনগরের মোট জনসংখ্যা হল ৫,১১২ জন। এর মধ্যে পুরুষ ২,৬৪৩ জন (৫২%) এবং নারী ২,৪৬৯ জন (৪৮%)। এই গ্রামের জনসংখ্যার ৬১০ জন হল ৬ বছর বা তার কম বয়সী। বক্তারনগরের সাক্ষর মানুষের সংখ্যা হল ৩,২২১ জন (৬বছরের ঊর্ধ্বে ৭১.৫৫%)।   পরিবহন  বর্ধমান-আসানসোল শাখায় বক্তারনগরে একটি রেলওয়ে স্টেশন রয়েছে।   শিক্ষা প্রতিষ্ঠান  বক্তারনগর উচ্চ বিদ্যালয়টি একটি বাংলা মাধ্যম বিদ্যালয়। বিদ্যালয়টি ১৯৮৩ সালে প্রতিষ্ঠিত। এটি একটি বাংলা-মাধ্যম সহ-শিক্ষাপ্রতিষ্ঠান। বিদ্যালয়টিতে পঞ্চম শ্রেণি থেকে দ্বাদশ শ্রেণি পর্যন্ত পঠনপাঠনের সুবিধা রয়েছে।এই বিদ্যলয়টিতে কম্পিউটার, ৫০০ টি বই সহ একটি গ্রন্থাগার এবং একটি খেলার মাঠ রয়েছে।   Education  বক্তানগর উচ্চ বিদ্যালয় এমন একটি বিদ্যালয় যেখানে ছেলে ও মেয়েরা একসাথে পড়াশোনা করে। এটি শিক্ষার্থীদের বাংলা ভাষায় শেখায় এবং 1983 সাল থেকে এটি চালু রয়েছে। এখানে পঞ্চম শ্রেণী থেকে দ্বাদশ শ্রেণী পর্যন্ত পাঠদানের সুবিধা রয়েছে। স্কুলটিতে একটি কম্পিউটার, ৫০০টি বই সহ একটি লাইব্রেরি এবং একটি খেলার মাঠ রয়েছে।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
কোচবিহার (এছাড়াও কোচবিহার এবং কুচ বেহার) হল ভারতের পশ্চিমবঙ্গ রাজ্যের একটি শহর এবং কোচবিহার জেলার সদর দফতর।  কোচবিহার দ্বারা আরো উল্লেখ হতে পারে:   কোচবিহার জেলা, ভারতের পশ্চিমবঙ্গ রাজ্যের একটি রাজনৈতিক মহকুমা  কোচবিহার (লোকসভা কেন্দ্র), ভারতের একটি লোকসভা (নিম্নকক্ষ) কেন্দ্র  কোচবিহার উত্তর বিধানসভা কেন্দ্র  কোচবিহার দক্ষিণ বিধানসভা কেন্দ্র  কোচবিহার ১ সমষ্টি উন্নয়ন ব্লক  কোচবিহার ২ সমষ্টি উন্নয়ন ব্লক  কোচবিহার রেলওয়ে স্টেশন  নিউ কোচবিহার জংশন রেলওয়ে স্টেশন  কোচবিহার স্টেট রেলওয়ে  কোচবিহার বিমানবন্দর  কোচবিহার রাজবাড়ি  কোচবিহার রাজ্য, ঐতিহাসিক রাজ্য
তুলাসা থাপা (১৯৭০–১৯৯৫) একজন নেপালি মেয়ে, যাকে ১৯৮২ সালে কাঠমান্ডুর কাছে থানকোটে নিজ গ্রাম থেকে ১৩ বছর বয়সে অপহরণ করা,  পারসা জেলার সীমান্ত শহর বীরগঞ্জের মাধ্যমে মুম্বাইতে পাচার করা হয়েছিল এবং পতিতাবৃত্তির জন্য বিক্রি করা হয়েছিল। তাকে পরিকল্পিতভাবে বশ্যতা স্বীকার করানো হয়, তারপর তাকে ব্যবসার জন্য উপযুক্ত করতে  বারবার ধর্ষণ করা হয়। তাকে মুম্বাইয়ের তিনটি ভিন্ন পতিতালয়ে ৫,০০০ টাকা থেকে  ৭০০০ টাকা মূল্যে বিক্রি করা হয়েছিল। যৌনকর্মের পাশাপাশি তাকে পতিতালয়ে প্রতি রাতে ন্যূনতম তিনজন গ্রাহকের (গড় আটজন) সাথে থাকতে বাধ্য করা হয়েছিল, তাকে  প্রতি রাতে ১৮০ টাকার বিনিময়ে গ্রাহকদের বিনোদনের জন্য ইউরোপীয় স্টাইলের পোশাক পরিহিত বিভিন্ন শহরের হোটেলে পাঠানো হত। শেষ পর্যন্ত একজন হোটেল ম্যানেজার পুলিশে খবর দেয়। জনরোষের পর, ভারত ও নেপাল সরকার ভারতের পতিতালয়ে পাচার হওয়া নেপালি মেয়েদের উদ্ধার ও প্রত্যাবাসন সম্বন্ধে ১৯৮৫ সালের সহযোগিতা চুক্তি স্বাক্ষর করে।    উদ্ধার  দশ মাস পরে, ১৯৮২ সালের নভেম্বর মাসে যখন তাকে বোম্বাইয়ের জেজে হাসপাতালে আনা হয়েছিল, তখন সে তিন ধরনের যৌন সংক্রামিত রোগ, যৌনাঙ্গের ক্ষত ও মস্তিষ্কের যক্ষ্মায় ভুগছিলেন, যা তাকে স্পাস্টিক বা মাংসপেশীর অনৈচ্ছিক আক্ষেপজনিত ও স্থায়ীভাবে ব্যবহার থেকে বিরত রেখেছিল এবং অবশেষে তার মৃত্যুর দিকে পরিচালিত করেছিল। পিপলস হেলথ অর্গানাইজেশন একটি পূর্ণাঙ্গ "সেভ তুলাসা"  প্রচার শুরু করে এবং মিডিয়ার সহায়তায় তাকে উদ্ধার করতে সক্ষম হয়। হাসপাতালে, তুলাসাকে পতিতাবৃত্তি শিল্পের সম্ভাব্য প্রতিশোধের বিরুদ্ধে পুলিশ সুরক্ষা দেওয়া হয়। ডংরি রিমান্ড হোমে থাকার কিছু সময় পরে, তিনি জোড়পতির  প্রতিবন্ধীদের চেশায়ার হোমে বসবাসের জন্য নেপালে ফিরে আসেন। ডাক্তাররা তুলাসাকে মূল্যায়ন করেন এবং তাকে শারীরিক ও মানসিকভাবে মারাত্মকভাবে ক্ষতিগ্রস্ত হতে দেখেন। বছরের পর বছর ধরে, তিনি তার বক্তব্যে অসংলগ্ন ও এলোমেলো কথাবার্তা বলতে থাকেন। তিনি পুরো সময় একটি হুইলচেয়ার ব্যবহার করতেন এবং অভিযোগ করেছিলেন যে তার পেট সর্বদা ব্যথা করে, এবং সে টয়লেটে যেতে পারেন না। তাকে তার পিতা বীর ধোজ থাপার নিজের কাছে ফিরিয়ে আনার চেষ্টা করা হয়েছিল, কিন্তু তাকে তার দ্বিতীয় স্ত্রী (তুলাসার মা তার অপহরণের পরপরই মারা গিয়েছিল) দ্বারা প্রত্যাখ্যান করা হয়েছিল, এবং অবশেষে তার পরিবার তার সাথে দেখা-সাক্ষাত বন্ধ করে দিয়েছিল। তুলাসা ১৯৯৪ সালে আত্মহত্যার চেষ্টা করে এবং তার পা ভেঙে যায়।   মৃত্যু ও গণমাধ্যমে হৈচৈ  ভারতে যৌনকর্মী হিসেবে দাসত্ব করার সময় তিনি যক্ষ্মা রোগে আক্রান্ত হন। তিনি ১৯৯৫ সালে চিকিৎসা প্রতিষ্ঠান থেকে মুক্তি পেয়েছিলেন, আপাতদৃষ্টিতে মনে হয়েছিল রোগ নিরাময় হয়েছে, কিন্তু তিনি পুনরায় আক্রান্ত হয়েছিলেন এবং একই বছর ২৪ বছর বয়সে মারা যান।    তথ্যসূত্র   বহিঃসংযোগ  তুলসাকে বাঁচাচ্ছেন, ভারত থেকে শিশু যৌনকর্মী   দ্য হিন্দু অনলাইন থেকে দার ভিকটিম, ২৯শে সেপ্টেম্বর ১৯৯৬  তুলসার ছায়া বিচার চায় কাঞ্চনা সুগ্গু[ স্থায়ী মৃত লিঙ্ক ]  রবার্ট আই ফ্রেইডম্যান, "ভারতের লজ্জা: যৌন দাসত্ব এবং রাজনৈতিক দুর্নীতি একটি এইডস বিপর্যয়ের দিকে পরিচালিত করছে," দ্য নেশন, ৮ই এপ্রিল ১৯৯৬।  বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:ভারতে যৌন অপরাধ বিষয়শ্রেণী:কাঠমান্ডু জেলার ব্যক্তি বিষয়শ্রেণী:ভারতে গণধর্ষণ বিষয়শ্রেণী:১৯৯৫-এ মৃত্যু বিষয়শ্রেণী:১৯৭০-এ জন্ম বিষয়শ্রেণী:নেপালি নারী পতিতা বিষয়শ্রেণী:পূর্বে নিখোঁজ ব্যক্তি বিষয়শ্রেণী:ভারতীয় নারী পতিতা বিষয়শ্রেণী:ভারতে যক্ষ্মায় মৃত্যু বিষয়শ্রেণী:অপ্রাপ্তবয়স্ক পতিতাবৃত্তির শিকার
লস্ট হ্রদ, কানাডার ব্রিটিশ কলাম্বিয়ার হুইসেলারে অবস্থিত একটি হ্রদ। লস্ট লস্ট হ্রদ উদ্যানের পার্শ্ববর্তী অঞ্চলটি পৌর উদ্যান ব্যবস্থাপনার ক্রস-কান্ট্রি স্কিইংয়ের পথগুলির অংশ এবং হোটেল বিকাশ অবধি উদ্যানের সাঁতারের ঘাটগুলি দৃষ্টিগোচর না করা অবধি এটি হুইসেলারের দীর্ঘকালীন নগ্ন সূর্যস্নানের সৈকত ছিল।    আরো দেখুন   আলতা হ্রদ  গ্রীন হ্রদ  থিটিস হ্রদ  রেক সৈকত   মন্তব্য   বিষয়শ্রেণী:নগ্ন সৈকত বিষয়শ্রেণী:ব্রিটিশ কলাম্বিয়ার সৈকত
This text: [ edit] • [ history] Box contents: [ edit] • [ history] You're ready to create a template!  Just follow these simple steps and you'll be up and running in no time!   Fill in the "from" and "to" parameters: these are the only parameters that are required  Copy as many bars, notes etc as you need, replacing # with numbers 1, 2, 3… etc.  Delete any parameters you don't need  Remember:  You can set help to on, the press "preview", to view useful information  You must use {{!}} wherever you want a | to be rendered in the timeline  Large borders will displace bars in many browsers  Text should not be wider than its containing bar, as this may cause compatibility issues - use <br> to create a new line  Units default to em (typography)em, the height and width of an 'M'.  See  for full documentation.
দ্য ওয়েব অফ ইন্ডিয়ান লাইফ (১৯০৪) হল ভগিনী নিবেদিতার লেখা একটি বই। বইটি একটি প্রবন্ধ সংকলন। প্রকাশের পর বইটি খুবই জনপ্রিয় হয়। বইটির ভূমিকা লিখে দিয়েছিলেন রবীন্দ্রনাথ ঠাকুর।   বিষয়বস্তু  এই বইতে নিবেদিতা ভারতের নানা বিষয় নিয়ে আলোচনা করেছেন। এর মধ্যে প্রধান হল ভারতীয় হিন্দুদের জীবন। ভারতের বর্ণব্যবস্থা নিয়েও নানা কথা আলোচনা করা হয়েছে এখানে। এছাড়া সমাজে নারীর স্থান, জন্ম ও মৃত্যু নিয়ে বৈদিক মত, তীর্থযাত্রা, ভারতে ইসলামের আগমন ইত্যাদি বিষয়ও আলোচিত হয়েছে।   পাদটীকা    বহিঃসংযোগ   Full text at Sacred Texts  Full book at archive.org  বিষয়শ্রেণী:ভগিনী নিবেদিতা বিষয়শ্রেণী:ভারতীয় বই বিষয়শ্রেণী:১৯০৪-এর বই বিষয়শ্রেণী:ভারতীয় অ-কল্পকাহিনী বই বিষয়শ্রেণী:ইংরেজি ভাষার বই বিষয়শ্রেণী:২০শ শতাব্দীর ভারতীয় বই
পশ্চিমবঙ্গের সঙ্গে বাংলাদেশ, ভুটান ও নেপাল সীমান্তে যাত্রী ও পণ্য পরিবহনের জন্য স্থল বন্দর রয়েছে। এই বন্দর দ্বারা দেশগুলির সঙ্গে পশ্চিমবঙ্গ তথা ভারতের ব্যবসা বাণিজ্য চলে।  স্থল বন্দর গুলি  নাম সীমান্ত অবস্থান তথ্য পেট্রাপোল স্থলবন্দর ভারত-বাংলাদেশ সীমান্ত   ঘোজাডাঙা স্থল বন্দর -   বসিরহাট , উত্তর চব্বিশ পরগনা, পশ্চিমবঙ্গ    গেদে স্থল বন্দর  -  সীমান্ত গেদে, নদীয়া জেলা, পশ্চিমবঙ্গ  এই স্থল বন্দর দিয়ে শুধু মাত্র রেল চলাচল করে মহদীপুর স্থল বন্দর  -  সীমান্তমহদীপুর, মালদা জেলা, পশ্চিমবঙ্গ  এই বন্দরের বিপরীতে বাংলাদেশের সোনা মসজিদ স্থল বন্দর অবস্থিত হিলি স্থল বন্দর -  সীমান্ত  হিলি , দক্ষিণ দিনাজপুর জেলা, পশ্চিমবঙ্গ চ্যাংড়াবান্ধা স্থল বন্দর -  সীমান্ত  চ্যাংড়াবান্ধা, জলপাইগুড়ি জেলা, পশ্চিমবঙ্গ  জয়গাঁও স্থল বন্দর  -ভুটান সীমান্ত  জয়গাঁও, আলিপুরদুয়ার জেলা, পশ্চিমবঙ্গ    তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের স্থলবন্দর
প্রতিফলক স্নায়ু হলো এমন এক স্নায়ু যা প্রাণীর কাজের সময় এবং প্রাণী যখন অন্যকে অনুরূপ কাজ করতে দেখে তখন একইভাবে উদ্দীপ্ত হয়। সুতরাং, এই স্নায়ু এমনভাবে প্রতিফলণ করে যেন প্রত্যক্ষকারী নিজেই কাজটি করছিল।  মানুষের মাঝে, প্রতিফলক স্নায়ুর সাথে সামঞ্জস্যপূর্ণ মস্তিষ্কের ক্রিয়ার সন্ধান পাওয়া গেছে প্রিমোটর কর্টেক্সে, সাপলিমেন্টারি মটর এরিয়ায়, প্রাইমারি সোমাটেবসেনসরি কর্টেক্সে এবং ইনফিরিওর পেরিয়াল কর্টেক্সে। মানুষের মধ্যকার প্রতিফলক স্নায়ুর আচরণ চিন্তনীয় বিষয়। পাখিদের মাঝে অনুকরণ অনুরণের আচার এবং স্নায়ুবিক লক্ষণ এক ধরনের প্রতিফলণ প্রণালীর উপস্থিতি নির্দেশ করে।  প্রতিফলক স্নায়ুর কার্যকলাপ কীভাবে সচেতন আচরণে সহায়তা করে, তার ব্যাখ্যায় সর্বজন স্বীকৃত কোনো স্নায়ুবিক  বা গাণিতিক নকশা এখন পর্যন্ত এগোনো যায়নি। প্রতিফলক স্নায়ুর বিষয়টি তীব্র বিতর্কের জন্ম দিতে থাকে। ২০১৪ সালে "ফিলোসফিক্যাল ট্রানজেকশন অব দ্যা রয়্যাল সোসাইটি বি" প্রতিফলক স্নায়ু গবেষণা উপস্থাপনের উদ্দেশ্যে একটি পূর্ণাঙ্গ সংস্করণ প্রকাশ করে।  সচেতন স্নায়ুবিজ্ঞান এবং সচেতন মনবিদ্যার কিছু গবেষকেরা ধারণা করেন যে, এই পদ্ধতিটি মনস্তত্বিক কার্যপ্রণালীতে উপলব্ধি/কাজের সাদৃশ্যতা অনুভূতি যোগায়। তারা যুক্তি দেখান, প্রতিফলক স্নায়ু হয়তবা অন্য মানুষের কার্যকলাপ বোঝার জন্য এবং অনুকরণের মাধ্যমে নতুন দক্ষতা অর্জনে প্রয়োজনীয়।  কিছু গবেষকের ধারণা প্রতিফলন প্রকৃয়া হয়ত অবলোককনকৃত কার্যকলাপের অনুকারে সহায়তা করার মাধ্যমে মনস্তাত্ত্বিক দক্ষতা লাভে অবদান রাখে। যদিও অন্যরা প্রতিফলন স্নায়ুকে ভাষাগত দক্ষতার সাথে সংযুক্ত করে। মার্কোলাকোবানির মতো স্নায়ুবিশারদগণ যুক্তি দেখিয়েছেন যে, মানুষের মধ্যকার প্রতিফলন স্নায়ু প্রণালী অন্যান্য মানুষের কাজ এবং উদ্দেশ্য বুঝতে আমাদের সাহায্য করে। ২০০৫ সালের মার্চে প্রকাশিত এক গবেষণপত্রে লাকোবানি এবং তার সহকর্মীরা বিবৃতি দিয়েছিলেন, প্রতিফলন স্নায়ু উপলব্ধি করতে পারে যে, একটা চায়ের কাপ তুলতে যাওয়া মানুষটি চা পান করতে চায় নাকি টেবিল থেকে সেটি সড়াতে চাই। লাকোবানি আরও বলে, প্রতিফলন স্নায়ু হলো সহমর্মিতার মত অনুভবের সক্ষতা লাভের স্নায়ুবিক ভিত্তি।  তথ্যসূত্র  বিষয়শ্রেণী:সংজ্ঞানাত্মক স্নায়ুবিজ্ঞান বিষয়শ্রেণী:আচরণিক স্নায়ুবিজ্ঞান
হোকান  ভাষা পরিবার হল এক ডজনেরও বেশি ছোট ভাষা পরিবারের একটি কল্পিত গোষ্ঠি, যা মূলত ক্যালিফোর্নিয়া, অ্যারিজোনা ও বাজা ক্যালিফোর্নিয়ার কথ্য ভাষা। প্রায় এক শতাব্দী আগে থেকে এডওয়ার্ড স্যাপির প্রথম হোকান প্রস্তাব দেন, যার সামান্য কিছু প্রমাণ পাওয়া গেছে যে এই পরিবারের ভাষাসমূহ একে অপরের সাথে সম্পর্কিত। যদিও কিছু হোকান পরিবারের ভাষা উত্তর ক্যালিফোনিয়ার সাথে সম্পর্কিত হতে পারে, তবুও আজ খুব কম সংখ্যক ভাষাবিদ হোকান ভাষা পরিবারের বৈধ্যতা প্রমাণ হতে পারে বলে আশা করে। এবং এটি একটি বিতর্কিত ভাষা পরিবার হিসাবে রয়ে গেছে।   তথ্যসূত্র    বহিঃসংযোগ    (PDF) Las relaciones entre las lenguas “hokanas” en México: ¿Cuál es la evidencia? (prepublication version)  Vocabulary Words in the Hokan Language Family  বিষয়শ্রেণী:প্রস্তাবিত ভাষা পরিবার